কিশোরগঞ্জ-২ (কটিয়াদী-পাকুন্দিয়া) আসনের নির্বাচনী মাঠ চষে বেড়াচ্ছেন পুলিশের সাবেক আইজি, সচিব ও কূটনীতিক নূর মোহাম্মদ। নিয়মিত গণসংযোগ ও প্রচারণায় অংশ নিচ্ছেন তিনি। এরই মধ্যে গণসংযোগ ও প্রচারণায় নির্বাচনী এলাকায় বেশ সাড়া ফেলে দিয়েছেন তিনি। যেখানেই যাচ্ছেন, তার প্রতিটি কর্মসূচীই সফল হচ্ছে। মানুষের মধ্যে ব্যাপক আগ্রহ এবং কৌতুহল তৈরি হয়েছে তাকে ঘিরে। মানুষ তার কথা কেবল শুনতে চায় না, তাকে এক নজর দেখতেও চায়। জনতার এই মিছিলে যোগ দিচ্ছেন নারীরাও। তারাও স্লোগান আর উচ্ছ্বাসে রাজনীতিতে বরণ করে নিচ্ছেন তাকে।